CELEX: 62020TN0675
Language: fi
Date: 2020-11-12 00:00:00
Title: Asia T-675/20: Kanne 12.11.2020 – Leonardo v. Frontex

18.1.2021   
            
            
               FI
            
            
               Euroopan unionin virallinen lehti
            
            
               C 19/62
            
         
      Kanne 12.11.2020 – Leonardo v. Frontex
      (Asia T-675/20)
      (2021/C 19/67)
      Oikeudenkäyntikieli: italia
      
         Asianosaiset
      
      
         Kantaja: Leonardo SpA (Rooma, Italia) (edustajat: asianajajat M. Esposito, F. Caccioppoli ja G. Calamo)
      
         Vastaaja: Euroopan raja- ja merivartiovirasto (Frontex)
      
         Vaatimukset
      
      Kantaja vaatii, että unionin yleinen tuomioistuin – tutkittuaan asiakirjat, joiden saamista tutustuttaviksi on haettu, ja määrättyään ne tätä varten esitettäviksi tai toimitettaviksi – kumoaa riidanalaisen päätöksen ja siis määrää Frontexin esittämään kantajalle ilman lisäviivytyksiä asiakirjat, joiden saamista tutustuttaviksi on haettu, ja velvoittaa Frontexin korvaamaan oikeudenkäyntikulut.
      
         Oikeudelliset perusteet ja pääasialliset perustelut
      
      Tämä kanne kohdistuu päätökseen hylätä hakemus saada tutustuttaviksi asiakirjat, jotka koskevat tarjouspyyntömenettelyä FRONTEX/OP/888/2019/JL/CG, josta on vireillä oikeudenkäynti unionin yleisessä tuomioistuimessa asiassa T-849/19, Leonardo v. Frontex (kyseisten asiakirjojen joukossa ovat hankintapäätös, tarjouspyyntömenettelyn pöytäkirjat, sopimuspuoleksi valitun kilpailijan esittämät asiakirjat sekä kaikki muut menettelyn asiakirja-aineistoon sisällytetyt asiakirjat).
      Kanteensa tueksi kantaja väittää, että on rikottu Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL 2001, L 145, s. 43) 4 artiklan1 kohdan b alakohtaa, 2 kohdan ensimmäistä luetelmakohtaa ja 3 kohtaa, käyttöoikeussopimusten tekemisestä 26.2.2014 annettua Euroopan parlamentin ja neuvoston direktiiviä 2014/23/EU (EUVL 2014, L 94, s. 1) ja julkisista hankinnoista ja direktiivin 2004/18/EY kumoamisesta 26.2.2014 annettua Euroopan parlamentin ja neuvoston direktiiviä 2014/24/EU (EUVL 2014, L 94, s. 65) ja erityisesti ensin mainitun direktiivin 28 ja jälkimmäisen direktiivin 21 artiklaa, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annetun Euroopan parlamentin ja neuvoston asetuksen (EU, Euratom) 2018/1046 (EUVL 2018, L 193, s. 1) 161 artiklaa, 23.7.2019 tehdyn [Frontexin] hallintoneuvoston päätöstä nro 19 ja Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, [EUT]-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta 18.12.2018 annetun komission delegoidun asetuksen (EU) 2019/715 (EUVL 2019, L 122, s. 1) 89 artiklaa.
      Toissijaisesti kantaja riitauttaa sen, ettei Frontex antanut kyseisiä asiakirjoja edes osittain tutustuttaviksi.